Diari Oficial de la Generalitat Valenciana


Sumari del DOGV 2341, del 08-09-1994 (1994/832347)

DECRET 177/1994, de 19 d'agost, del Govern Valencià, pel qual regula el Pla de Prevenció de Malalties Càrdio-vasculars de la Comunitat Valenciana.
--------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1994/08/19/177/dof/vci/html**

### Dades del document

Número de DOGV
:   2341

Data del DOGV
:   08-09-1994

Secció del DOGV
:   DISPOSICIONS GENERALS

Número del document
:   1994/832347


Data del document
:   19-08-1994

Organisme emissor
:   Conselleria de Sanitat i Consum

Tipus de document
:   Decret

DECRET 177/1994, de 19 d'agost, del Govern Valencià, pel qual regula el Pla de Prevenció de Malalties Càrdio-vasculars de la Comunitat Valenciana. [94/6084]  
Les malalties càrdio-vasculars han adquirit gran importància a la societat actual per les elevades taxes de morbiditat i mortalitat així com per les grans conseqüències socioeconòmiques lligades a la seua existència.  
A la Comunitat Valenciana, igual que als països europeus, les malalties càrdio-vasculars constitueixen la primera causa de mort i la tercera en anys potencials de vida perduts. També aquestes malalties es troben en la nostra comunitat entre els primers motius de consulta a l'àmbit de l'atenció primària i d'ingrés hospitalari.  
Conscients de la necessitat d'escometre aquest problema i seguint les directrius de l'Oficina Regional de l'OMS per a Europa, establertes en l'estratègia de «Salut per a tots a l'any 2000», que estableixen que la mortalitat per malalties de l'aparell circulatori en individus menors de 65 anys hauria de ser reduïda en un 15% d'ací a l'any 2000, la Conselleria de Sanitat i Consum té per objectiu el desenvolupament i l'aplicació d'un Pla de Malalties Càrdio-vasculars que contribuesca a minvar la morbiditat-mortalitat per aquesta causa a la Comunitat Valenciana.  
A proposta del conseller de Sanitat i Consum i la deliberació prèvia del Govern Valencià, en la reunió del dia 19 d'agost de 1994,  
DECRETE:  
Article primer  
El Pla de Prevenció de Malalties Càrdio-vasculars s'ajustarà als objectius, el procediment d'elaboració i el desenvolupament que es recull en aquest decret.  
Article segon  
Els objectius del pla són:  
a) Minvar la prevalença a la Comunitat Valenciana dels principals factors de risc associats a les malalties càrdio-vasculars (hipertensió arterial, hipercolesterolemia, tabaquisme i sedentarisme) promovent accions intersectorials per a aconseguir-ho.  
b) Homogeneïtzar els criteris assistencials utilitzats en l'atenció dels malalts d'aquestes patologies, parant esment en la necessitat i conveniència d'incrementar la coordinació de l'atenció sanitària entre els nivells d'atenció primària, especialitzada i salut pública.  
c) Millorar l'atenció de les situacions d'urgència càrdio-vascular, seguint les directrius del Pla del Sistema d'Atenció Sanitària Urgent (SASU).  
Article tercer  
1. Es crea la Comissió Directiva del Pla de Prevenció de Malalties Càrdio-vasculars.  
2. La composició d'aquesta comissió serà:  
a) President: el conseller de Sanitat i Consum.  
b) Secretària: la directora general de Salut Pública de la Conselleria de Sanitat i Consum.  
c) Vocals:  
- El director general del Servei Valencià de Salut.  
- La directora general de Consum de la Conselleria de Sanitat i Consum.  
- El director general de Mitjans de Comunicació Social i Relacions Informatives, de la Presidència de la Generalitat Valenciana.  
- La directora General de Centres Docents de la Conselleria d'Educació i Ciència.  
- El director general de Producció Agrària i Pesca de la conselleria d'Agricultura i Pesca.  
- El coordinador dels grups assessors tècnics de la Comunitat Valenciana.  
3. Seran funcions de la comissió directiva:  
a) Establir les directrius del pla, aprovant i recolzant els objectius específics d'actuació.  
b) Efectuar el seguiment de la implantació del pla.  
c) Establir la coordinació amb els plans i programes anàlegs, d'àmbit europeu, nacional i/o autonòmic.  
d) Desenvolupar polítiques intersectorials orientades per a aconseguir una disminució dels factors modificables de risc càrdio-vascular.  
Article quart  
Es crea la Comissió Coordinadora del Pla de Prevenció de les Malalties Càrdio-vasculars, com a òrgan adscrit a la Conselleria de Sanitat i Consum, a fi de possibilitar les activitats que s'hagen d'establir per a aplicar aquest pla.   
Article cinquè  
La composició d'aquesta comissió serà:  
a) Presidenta: la directora general de Salut Pública.  
b) Coordinador: el coordinador dels grups assessors tècnics de la Comunitat Valenciana.  
c) Vocals:  
- Un representant de la direcció general de Salut Pública.  
- Dos representants del Servei Valencià de Salut.  
- Un representant de l'àrea de Planificació Sanitària.  
- Cinc vocals nomenats pel conseller de Sanitat i Consum, entre professionals experts del GAT en malalties càrdio-vasculars a la Comunitat Valenciana.  
Article sisè  
Les funcions de la comissió coordinadora seran:  
a) Elaborar un programa marco per a la prevenció de les malalties càrdio-vasculars, d'acord amb les directrius de la comissió directiva, especialment les relacionades amb els accidents cerebrovasculars i les malalties coronàries.  
b) Efectuar l'avaluació i seguiment periòdic del desenvolupament i aplicació del pla.  
c) Coordinar els diferents grups assessors tècnics que es creen, i integrar les seues propostes dins del pla.  
d) Promoure i mantenir la coordinació amb els programes o plans anàlegs d'altres comunitats autònomes o de l'Estat.  
Article setè  
1. El document marc del pla, tindrà els següents continguts:  
- Objectius generals i línies d'actuació.  
- Programes específics amb els objectius operatius.  
- Avaluar els recursos necessaris i els criteris d'avaluació congruents amb els objectius i activitats proposades al pla, de manera coordinada amb les accions de la política sanitària que existeix.  
- Determinar els òrgans responsables de l'aplicació com de la coordinació entre ells.  
2. Les àrees d'actuació preferent seran: la prevenció primària de l'àmbit de població, la detecció precoç de les persones amb risc càrdio-vascular, la formació continuada i el desenvolupament del sistema d'informació i la investigació.  
Article vuitè  
La comissió coordinadora comptarà amb diversos grups d'assessors, dedicats als diferents aspectes de les malalties càrdio-vasculars, a l'àrea de la prevenció com a l'assistencial, la informació, la investigació i d'altres.  
Aquest grups d'assessors tècnics seran integrats per professionals i tècnics d'experiència reconeguda en aquest camp, tant de l'administració com d'institucions, societats o entitats relacionades amb la matèria, i s'acolliran a l'hora del seu nomenament al que disposa el Decret 47/1988, de 12 d'abril, del Govern Valencià, pel qual s'aprovà el Pla de Programes Especials d'Assistència Sanitària i els grups assessors tècnics.  
Els grups esmentats tindran com a funció principal articular tècnicament els objectius del pla, i passaran els seus informes de treball a la comissió coordinadora.  
Article novè  
La comissió directiva del pla farà reunions dues vegades a l'any, com a mínim, i sempre que siga convocada pel seu president.  
DISPOSICIó ADDICIONAL  
La comissió coordinadora presentarà, en un termini de sis mesos a partir de la creació, a la comissió directiva, un document marc del Pla de Prevenció de les Malalties Càrdio-vasculars a la Comunitat Valenciana.  
DISPOSICIONS FINALS  
Primera  
Faculta el conseller de Sanitat i Consum perquè dicte les normes i adopte les mesures necessàries per a l'aplicació i desenvolupament d'aquest decret.  
Segona  
Aquest decret serà vigent l'endemà de la seua publicació al Diari Oficial de la Generalitat Valenciana.  
València, 19 d'agost de 1994  
El president de la Generalitat Valenciana,  
JOAN LERMA I BLASCO  
El conseller de Sanitat i Consum,  
JOAQUíN COLOMER SALA


Còpia Permalink ELI